Komse

miniatyr|Skoltesame mor med barn i komse
Komse er ei tradisjonell samisk bærevugge, eller ryggvugge, som kan bæres på ryggen, pakkes i sleden eller henges i taket i lavvoen.

 Samisk bærevugge 
En komse er lagd av en uthult trestamme som er trau- eller båtformet og breiere øverst enn nederst. Denne er trukket med barket reinskinn og utstyrt med en faststående kalesje av barket skinn som er spent over bøyde trespiler ved hodeenden. Fra forkanten på kalesjen går det sterke, vevde bånd og snorer ned til fotenden som tar av for støt under bæring og reiser. I komsen ligger barnet snørt omhyggelig ned i kluter og fine skinn av reinkalv, hare eller lam. Det innsvøpte barnet hviler på et underlag av hvitmose eller lange, myke reinhår fra njávvi,njávvi, samisk-norsk ordbok altså fra halshårene på reinsdyret, samt på tørket knusk fra morknet bjørk. Barnet kan derfor også være ute i sterk kulde. En komse med barn kan fraktes i pulk eller kløv, henges opp på en grein eller stilles på ende ned i snøen mens mora gjør arbeidet sitt.Store norske leksikon (2005-07): «komse» i Store norske leksikon på snl.no. Hentet 30. april 2024 fra https://snl.no/komse

 Samiske navn 

 Nordsamisk: gietkka
 Skoltesamisk: ǩiõtkâm
 Enaresamisk: kietkâm
 Pitesamisk: gietkam

 Liknende bærbare vogger 

 Andre betydninger 
Ordet komse kan også brukes om en øse.

Komse kan dessuten betegne et eldre fartøy som i fasong likner en jekte, er udekket, råseilsrigget, brei og rundbygd, oftest tverr i akterenden. Slike ble brukt i ulike størrelser i Troms fra 1700-tallet til innpå 1900-tallet for å frakte varer og som føringsbåt i fisket.Oppslagsordet «komse» på lokalhistoriewiki.no i (Norsk historisk leksikon)

 Se også 
 Pulk, båtformet slede eller kjelke til vinterskyss, tradisjonelt med rein
 Vugge
 Kont, avstivet bærekurv til å ha på ryggen
 Barnevogn
 Reiving, svøping av spedbarn

 Referanser 

 Eksterne lenker 

 Film om å lage en samisk komse (1973)

Kategori:Samisk kultur
Kategori:Barn
Kategori:Beholdere
Kategori:Transportmidler
Kategori:Samiske ord og uttrykk